Mercedes-Benz Vito Tourer Dark Edition: premium υπηρεσίες μετακίνησης πολλών αστέρων! »
Κύρια σελίδα/ΑΡΘΡΑ/ΔΙΑΦΟΡΑ/Mercedes-Benz Vito Tourer Dark Edition: premium υπηρεσίες μετακίνησης πολλών αστέρων!
Ο ηγέτης στις υπηρεσίες μετακίνησης, το πιο περιζήτητο όχημα μεταφοράς προσώπων των τελευταίων ετών, έχει μεταφέρει χιλιάδες επισκέπτες σε όλους σχεδόν τους ελληνικούς προορισμούς, αποκαλύπτοντάς τους τα εντυπωσιακά τοπία της χώρας μας. Το Vito Tourer Dark Edition είναι το σημείο αναφοράς στις premium υπηρεσίες μετακίνησης!
Ο νέος, αποδοτικός 4κύλινδρος κινητήρας diesel, 1.749 κυβικών 102 ίππων προδιαγραφών Euro 6d-temp σε συνδυασμό με το χειροκίνητο κιβώτιο 6 σχέσεων FSG350 και το σύστημα ελέγχου καυσαερίων SCR 3ης γενιάς, διασφαλίζουν χαμηλή κατανάλωση και ταυτόχρονα υψηλή απόδοση για απόλυτη οδηγική εμπειρία. Το βέλτιστο κόστος χρήσης ενισχύεται από τα διαστήματα συντήρησης που ανέρχονται στα 40.000 χλμ.
Στο εσωτερικό το σύστημα κλιματισμού TEMPMATIC με επιπρόσθετη μονάδα κλιματισμού χώρου επιβατών φροντίζει για την ιδανική θερμοκρασία στο εσωτερικό του οχήματος για όλους τους επιβάτες.
Ο οδηγός έχει τη δυνατότητα να ρυθμίζει το περιβάλλον εργασίας του καθώς η κολώνα του τιμονιού ρυθμίζεται μηχανικά καθ’ ύψος (4.,8°) και κατά μήκος (60 mm) ενώ το εργονομικά σχεδιασμένο κάθισμά του εντυπωσιάζει με την ιδιαίτερη άνεση που προσφέρει καθώς ρυθμίζεται προς έξι κατευθύνσεις. Η επένδυση όλων των καθισμάτων είναι από μαύρο τεχνητό δέρμα. Επιπλέον, τα καθίσματα του χώρου επιβατών προσαρμόζονται σε κάθε απαίτηση χρήσης με τη δυνατότητα αντιστροφής της μεσαίας σειράς. Οι δύο σειρές καθισμάτων των πίσω επιβατών αποτελούνται από πάγκους τριών αναπαυτικών θέσεων με ζώνες ασφαλείας τριών σημείων, σύστημα στερέωσης παιδικού καθίσματος ISOFIX και προσκέφαλα.
Το νέο Vito Tourer Dark Edition είναι άμεσα διαθέσιμο στο Δίκτυο Εξουσιοδοτημένων Διανομέων Mercedes-Benz στην τιμή των 39.222 ευρώ (προτεινόμενη τιμή λιανικής, συμπεριλαμβάνονται Φ.Π.Α. 24% και Ειδικό Τέλος Ταξινόμησης)
Mercedes Vito MERCEDES-BENZ Mercedes-Benz Vito Tourer Dark Edition Vito